कश्मीरी, सिन्धी और पाकिस्तानी में पंजाबी-फारसी लिपि में लिखी जाती है, तो इससे भाषा की पहचान तो नष्ट नहीं हो जाती। वास्तव में देवनागरी में उर्दू साहित्य आ जाएगा तो उसे करोड़ों पाठक मिलेंगे और इस प्रकार उर्दू साहित्य व्यापक पाठक वर्ग तक पहुँचेगा और उसका सीमित संसार समाप्त होगा और जड़ता भी टूटेगी। उर्दू में उनकी इस बात पर तीखा विरोध हुआ। उन पर तरह-तरह के आरोप लगाए गए और यह भी कहा गया कि राही अवसरवादिता कर रहे हैं वे सस्ती लोकप्रियता प्राप्त करने के लिए इस तरह की बातें कर रहे हैं। परन्तु राही एक व्यापक सिद्धान्त के आधार पर यह बात कह रहे थे। वे यह महसूस करते थे कि इससे भाषा की राजनीति करने वाले निहित स्वार्थ कमजोर होंगे।